Tramp doimiy tetikligining sabablarini oshkor qilmadi

AQSh prezidenti Donald Tramp jurnalistlar bilan o‘tkazilgan uchrashuvda nega har doim tetikligi haqidagi savolga javob bermadi. Bu haqda “TASS” xabar qilmoqda.

“Tonusda bo‘lmasam, sizlarga xabar qilaman”, — dedi u, Yaponiyaga ketayotgan paytda samolyot bortida jurnalistlar bilan muloqot qilarkan.
Uning javoblari matni Oq Uyning press-puli tomonidan tarqatildi.
“Agar serquvvat bo‘lmasam, buni menga aytadigan birinchi odamlar siz bo‘lasiz. Tetiklikni saqlashda davom etaman”, — qo‘shimcha qildi Tramp.